ખાંડ પ્રોસેસ્ડ ફૂડ છે એ વાત સાચી, પરંતુ તે નર્વને રિલેક્સ કરે છે. મેટાબોલિક હિટને શાંત કરે છે, એનર્જી આપે છે અને ઇલેક્ટ્રોલાઇટ્સને બેલેન્સ રાખે છે. ખાંડ જે વિધિથી તૈયાર થાય છે તેમાં અમુક સલ્ફર જેવા કેમિકલ્સ પણ ભળે છે જેના કારણે ખાંડ હેલ્ધી ગણાતી નથી. ઉનાળાની ગરમીમાં જ્યારે ઠંડું પીવાની ઇચ્છા થાય ત્યારે લોકો ઠંડા પીણાથી દૂર રહેવાની સલાહ આપે છે તેનું એક કારણ ખાંડ પણ હોય છે. વધુ પડતી ખાંડ શરીરમાં જાય ત્યારે એટલી એનર્જી બોડી એકસાથે વાપરી ન શકતાં તે ફેટના સ્વરૃપે જમા થાય છે. ઉનાળામાં બહાર મળતા ઠંડા પીણામાં વધુ માત્રામાં શુગર હોય છે. બહાર મળતા ઠંડા પીણા, કોલા ડ્રિન્ક્સ, ફ્રૂટ જ્યૂસના નામે વેચાતાં પેકેટ ડ્રિન્ક્સ જોખમી છે. તેથી આ પ્રકારના ડ્રિન્ક્સ ન પીવામાં સમજદારી છે.